钦定古今图书集成/明伦汇编/闺媛典/第343卷 > 六十未嫁女
## 钦定古今图书集成/明伦汇编/闺媛典/第343卷 > 六十未嫁女

按《金史本纪》：金之始祖讳函普，初从高丽来，年已六
十馀矣，至完颜部，居久之，其部人尝杀它族之人，由
是两族交恶，哄斗不能解。完颜部人谓始祖曰：“‘若能
为部人解此怨，使两族不相杀。”部有贤女，年六十而
未嫁，当以相配仍为同部。始祖曰：“诺’。乃自往谕之曰：
‘杀一人而斗不解，损伤益多，曷若止诛首乱者一人，
部内以物纳偿，汝可以无斗而且获利焉’。”怨家从之，
乃为约曰：“凡有杀伤人者，征其家人口一、马十，偶牸
牛十，黄金六两与所杀伤之家，即两解，不得私斗。”曰：
“谨如约。”女直之俗，杀人偿马牛三十自此始。既备，偿
如约，部众信服之，谢以青牛一，并许归六十之妇。始
祖乃以青牛为聘礼而纳之，并得其赀。产后生二男，
长曰乌鲁，次曰《干鲁》，一女曰“注思板”，遂为完颜部人。